open-index/open-wikipedia-markdown huggingface dataset:
রতন

**রতন** একটি ভারতীয় চলচ্চিত্র যা ১৯৪৪ সালে মুক্তি পায়। এই চলচ্চিত্রটিতে অভিনয় করেন শরণ লতা, করণ দেওয়ান এবং আমির বানু। এটি ১৯৪৪ সালে নির্মিত চলচ্চিত্রগুলোর মধ্য সর্বাধিক আয় করা এবং "সর্বকালের সেরা ব্লকবাস্টার" হিসেবে পরিচিত। এই চলচ্চিত্রটি নওশাদকে ভারতীয় চলচ্চিত্রের অন্যতম প্রধান সঙ্গীত পরিচালক হিসেবে প্রতিষ্ঠিত করে এবং এর ফলে তিনি প্রতিটি চলচ্চিত্র থেকে ২৫০০০ রূপি করে পারিশ্রমিক গ্রহণ করেন। ছবিটির অভিনেত্রী শরণ লতা পিটিভি-তে প্রচারিত একটি সাক্ষাতকারে বলেছেন যে, ছবিটির গীতিকার দীননাথ মোদক নিজে এই চলচ্চিত্রে সুরারোপ করেন।

## অভিনয়ে
* শরণ লতা ('গৌরী' চরিত্রে)
* করণ দেওয়ান ('গোবিন্দ' চরিত্রে)
* আমির বানু ('বসন্ত কুমার' চরিত্রে)
* আজুরী
* ছন্দা
* গুলাব
* মঞ্জু
* বদ্রি প্রসাদ
* রাজকুমারী শুক্লা
* ওয়াস্তি

## তথ্যসূত্র

## বহিঃসংযোগ
* 

বিষয়শ্রেণী:১৯৪৪-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় প্রণয়ধর্মী সঙ্গীতধর্মী চলচ্চিত্র
বিষয়শ্রেণী:১৯৪০-এর দশকের হিন্দি ভাষার চলচ্চিত্র
বিষয়শ্রেণী:নওশাদ সুরারোপিত চলচ্চিত্র
ঝুঁকি ব্যবস্থাপনা

thumb|320px|আন্তর্জাতিক স্পেস স্টেশনের ঝুঁকি ব্যবস্থাপনার একটি চিত্র। ঝুঁকি ব্যবস্থাপনার লক্ষে নাসা স্পেস স্টেশনের বিভিন্ন উচ্চ ঝুঁকি সম্পন্ন অংশ চিহ্নিত করেছে। চিত্রে লাল অংশগুলো উচ্চ ঝুকিপূর্ন এলাকা। এইসব উচ্চ ঝুকিপূর্ন একালাগুলো বীমা করাতে অন্যান্য অংশগুলোর তুলনায় নাসাকে অনেক বেশি অর্থ ব্যয় করতে হয়।
**ঝুঁকি ব্যবস্থাপনা** হল কোন বস্তুর সম্ভাব্য ক্ষতির অর্থনৈতিক প্রভাব নিরূপণ করে সেই অর্থনৈতিক ক্ষয়ক্ষতি কমানোর বা সম্ভাব্য ক্ষতির বিরুদ্ধে যথাযথ পদক্ষেপ নেওয়া। 'ঝুঁকি' হল কোন আর্থিক ক্ষতি সংগঠন সম্পর্কিত অনিশ্চয়তা অপরদিকে এই আর্থিক ক্ষয়ক্ষতি যথাসম্ভব কম রাখার যে পূর্বপ্রস্তুতি, তাকে ঝুঁকি ব্যবস্থাপনা বলা যেতে পারে। ক্ষতি হওয়ার ঝুঁকি যে কোন বস্তুরই থাকতে পারে যেমন যানবাহন, ঘরবাড়ি, মহাকাশ স্টেশন কিংবা ফসল। অস্পৃশ্য বস্তু যেমন ব্যবসায় সুনাম, সম্মান, নামডাক ও বিশ্বাসযোগ্যতা এগুলোরও ক্ষতি হতে পারে। ঝুঁকি ব্যবস্থাপনার অধীনে উক্ত সমস্ত স্পর্শ্য যোগ্য ও অস্পৃশ্য বস্তুর সম্ভাব্য ক্ষতির পরিমাণ টাকার অঙ্কে নিরূপণ করতে হয়।

ঝুঁকি ব্যবস্থাপনা বীমা ব্যবসার একটি অন্যতম গুরুত্বপূর্ণ অংশ। কোন বস্তুর বীমা করার আগে অবশ্যই বীমা কোম্পানিকে এর বীমা যোগ্যতা ও ঝুঁকি ব্যবস্থাপনা সম্পর্কে পূর্বানুমান করতে হয়।

## ঝুঁকি ব্যবস্থাপনার কার্যাবলি
মানুষের জীবন ও সম্পদের ক্ষেত্রে বিদ্যমান ঝুঁকিকে লাঘব করা অথবা মোকাবেলা করাই হল ঝুঁকি ব্যবস্থাপনার কাজ। কাজটি অন্যান্য ব্যবস্থাপনার মত নয় কারণ ঝুঁকির প্রবাহপথ বিচিত্র। আর তাই বিভিন্ন বিচিত্রতার কথা মাথায় রেখে এর ব্যবস্থাপনা নকশা করতে হয়। কাজেই ঝুঁকি ব্যবস্থাপনার কাজ তাই ক্রমেই সুনির্ধারিত ও প্রক্রিয়াবদ্ধ হয়েছে। ঝুঁকি ব্যবস্থাপনা মূলত তিনটি অংশে বিভক্ত। যেমন:
* সম্ভাব্য ক্ষতির উৎস সমূহ চিহ্নিতকরণ
* সংশটীত ক্ষতির ফলাফল মূল্যায়ন
* ঝুঁকি মোকাবেলায় সর্বোত্তম পন্থাটি বেছে নেওয়া।

## তথ্যসূত্র

## আরও পড়ুন
* Airmic / Alarm / IRM (2010) "A structured approach to Enterprise Risk Management (ERM) and the requirements of ISO 31000" https://web.archive.org/web/20100705072108/http://www.theirm.org/documents/SARM_FINAL.pdf
* 
* 
* 
* 

বিষয়শ্রেণী:ঝুঁকি ব্যবস্থাপনা
বিষয়শ্রেণী:ঝুঁকি বিশ্লেষণ
বিষয়শ্রেণী:ঝুঁকি
বিষয়শ্রেণী:বীমাগণনা বিজ্ঞান
বিষয়শ্রেণী:ব্যবস্থাপনা
বিষয়শ্রেণী:নিরাপত্তা
বিষয়শ্রেণী:প্রকল্প ব্যবস্থাপনা
বিষয়শ্রেণী:ব্যবস্থাদি প্রকৌশল
বিষয়শ্রেণী:যোগাযোগ বিদ্যা
পিথাগোরাস পানপাত্র

thumb|upright|400px|প্রস্থচ্ছেদ
thumbnail|পিথাগোরাস পানপাত্র
**পিথাগোরাস পানপাত্র** () ব্যবহৃত হত ওয়াইন পান করার সীমা নির্ধারণের জন্য। এটিতে ওয়াইন পানকারীর একটি নির্দিষ্ট সীমা পর্যন্ত পান করা অনুমোদিত। এই নির্দিষ্ট সীমা পর্যন্তই পাত্রটি ঠিকভাবে ওয়াইনে পূর্ণ করা যাবে। এই সীমার চেয়ে বেশি পূর্ণ করতে গেলেই পাত্রটির ভেতরকার সমস্ত ওয়াইন এর নিচে থাকা একটি ছিদ্র দিয়ে বেরিয়ে যাবে এবং সীমালঙ্ঘনকারী পানকারীকে ভিজিয়ে ফেলবে।

## গঠন এবং কার্যপ্রণালী
পিথাগোরাস পানপাত্র দেখতে সাধারণ পানপাত্রের মতো, তবে এর মাঝের অংশে একটি কেন্দ্রীয় দণ্ডসদৃশ অংশ আছে। পাত্রটির যে প্রধান কাণ্ড, তার ভেতরে একটি নালীপথ থাকে। এই নালীপথের উপরের অংশ থেকে একটি নালিকা কেন্দ্রীয় দণ্ডসদৃশ অংশটির ভেতরে উন্মুক্ত হয়, এবং নিচের অংশটি পাত্রের একেবারে তলায় বাইরে উন্মুক্ত থাকে। দণ্ডসদৃশ অংশের ভেতরে নালিকাটি একটি ক্ষুদ্রকায় কক্ষে উন্মুক্ত থাকে। এই কক্ষটি আরেকটি ভিন্ন নালিকা দিয়ে পাত্রের ভেতরে যে অংশে তরলটি থাকে, সেই অংশে যুক্ত হয়।

পাত্রটি যখন তরলে পূর্ণ করা হয়, তখন দ্বিতীয় নালিকাটি দিয়ে তরলটি কেন্দ্রীয় কক্ষ পর্যন্ত পৌঁছায়। তারপর প্যাসকেলের সংযুক্ত পাত্রের সূত্র অনুযায়ী পাত্রের তরলের উপরিতল এবং দ্বিতীয় নালিকার তরলের উপরিতল একই সাথে বাড়তে থাকে এবং এই পর্যায়ে পাত্রটি সাধারণ একটি পাত্রের বৈশিষ্ট্য অনুসরণ করে। তরলের উপরিতল যদি কাণ্ডের নালীপথের উপরে থাকা প্রথম নালিকাটির মুখের চেয়ে বেশি উচ্চতায় পৌঁছে, তখন তরলটি প্রথম নালিকার ভেতরে উপচে পড়ে এবং মূল নালী দিয়ে বাহিত হয়ে পাত্রের তলার ছিদ্র দিয়ে বাইরে পৌঁছে যায়। তরলটি যখন কেন্দ্রীয় কক্ষ থেকে প্রথম নালিকায় প্রবেশ করে, তখন এতে উদস্থিতচাপের কারণে যে সাইফন প্রক্রিয়া তৈরি হয়, তাতেই সমস্ত তরল ক্রমে বাইরে পড়ে যায়।

বর্তমান সময়ে কিছু শৌচকক্ষ তৈরিতে এই মূলনীতি ব্যবহৃত হয়। যখন পানির ধারকে পানির উপরিতল একটি নির্দিষ্ট মাত্রার উপরে পৌঁছে যায়, তখন একটি সাইফন তৈরি হয় এবং শৌচকক্ষ পানিপ্রবাহে ধৌত হয়ে যায়।

## তথ্যসূত্র

বিষয়শ্রেণী:মদ আনুষঙ্গিক
বিষয়শ্রেণী:প্রাচীন উদ্ভাবন
বিষয়শ্রেণী:বাস্তবিক কৌতুক পরিকল্পনা
বিষয়শ্রেণী:পানপাত্র
বিষয়শ্রেণী:প্রবাহী গতিবিজ্ঞান
ছোট নাটাবটের

**ছোট নাটাবটের** (বৈজ্ঞানিক নাম: "Turnix sylvatica") টার্নিসিডি গোত্রের নাটাবটের গণের অন্তর্ভুক্ত একটি ছোট আকারের পাখি, যা কোয়েলের অনুরূপ কিন্তু সম্পর্কহীন। এরা সুচালো লেজওয়ালা খুদে ভূচর পাখি। এই প্রজাতির দক্ষিণ স্পেন এবং আফ্রিকা, গ্রীষ্মমণ্ডলীয় এশিয়া, ভারত, ইন্দোনেশিয়ায় দেখতে পাওয়া যায়।

## তথ্যসূত্র

* 

## বহিঃসংযোগ

* 
* 
* 
* 
* 

বিষয়শ্রেণী:টার্নিসিডি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:টার্নিক্স
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
বিশ্ব নদী দিবস

**বিশ্ব নদী দিবস** প্রতি বছর সেপ্টেম্বর মাসের শেষ রবিবার পালিত একটি দিবস। নদী সম্পর্কে সচেতনতা বাড়াতে দিবসটি পালন করা হয়।

## ইতিহাস
১৯৮০ সাল থেকে প্রতিবছর সেপ্টেম্বর মাসের শেষ রবিবার বিশ্ব নদী দিবস হিসেবে পালন করতে শুরু করে ব্রিটিশ কলম্বিয়া ইনস্টিটিউট অব টেকনোলজি। এরপর ২০০৫ সাল থেকে জাতিসংঘের বিভিন্ন সহযোগী সংস্থা দিবসটি পালন করতে শুরু করে। বাংলাদেশে ২০১০ সাল থেকে থেকে রিভারাইন পিপল নামের একটি সংস্থা এই দিবসটি পালন করে আসছে। ২০০৫ সালে জাতিসংঘ দিবসটি অনুসমর্থন করে।

## প্রতিপাদ্য
বিশ্ব নদী দিবসের প্রতিপাদ্য দেশ অনুযায়ী ঠিক করা হয়। বাংলাদেশে এই দিবসটির প্রতিপাদ্য নির্ধারণ করে রিভারাইন পিপল নামের একটি সংগঠন।

* ২০১৩ : নদী দখলের বিরুদ্ধে দক্ষিণ হিমালয় অঞ্চল (সাউদার্ন হিমালয়া এগেইনস্ট রিভার এনক্রোচমেন্ট)।

## আরও দেখুন
* আন্তর্জাতিক নদীকৃত্য দিবস
* বাংলাদেশে পালিত দিবসসমূহ
* বিশ্ব দিবস তালিকা

## তথ্যসূত্র

বিষয়শ্রেণী:নদী
বিষয়শ্রেণী:সেপ্টেম্বর উদ্‌যাপন
কাকরাইল

**কাকরাইল** বাংলাদেশের রাজধানী ঢাকার কেন্দ্রীয় আবাসিক এলাকা। এটি ঢাকার রমনা থানার অন্তর্গত এবং প্রশাসনিকভাবে ঢাকা দক্ষিণ সিটি কর্পোরেশন অন্তর্ভুক্ত।
থাম্ব|কাকরাইল বীর উত্তম শামসুল আলম সড়ক, কাকরাইল মোড় থেকে কাকরাইল মসজিদের দিকে, ঢাকা

## ইতিহাস
১৭শ শতাব্দী থেকেই এখানে মানুষের যথেষ্ট আনাগোনা ছিল। ১৮শ শতাব্দীর শেষের দিক থেকেই এই এলাকায় মানুষ আবাসিকভাবে বসবাস করা শুরু করে।

## কাকরাইলের অবস্থান
কাকরাইল ঢাকা শহরের অনেক গুরুত্বপূর্ণ ও বিলাসবহুল একটি জায়গা। এটি মগবাজারের দক্ষিণে অবস্থিত।

## গুরুত্বপূর্ণ স্থান
;প্রধান হিসাবরক্ষণ কর্মকতার কার্যালয়
বাংলাদেশ সরকারের প্রধান হিসাবরক্ষণ কর্মকর্তার কার্যালয়।
;ডিপ্লোমা ইঞ্জিনিয়ার্স ইনস্টিটিউট
এখানে রয়েছে ইনস্টিটিউশন অব ডিপ্লোমা ইঞ্জিনিয়ার্স, কাকরাইল।
### ঐতিহাসিক মসজিদ
কাকরাইলে রয়েছে ঐতিহাসিক কাকরাইল মসজিদ। এখানে তাবলীগ জামাতের লোকজন একত্রিত হয়ে থাকে।
### রমনা পার্ক
রমনা পার্ক এই এলাকার সীমানার মধ্যেই অবস্থিত।

## শিক্ষা প্রতিষ্ঠান
ইউআইটিএস, বাংলাদেশ বিজ্ঞান ও প্রযুক্তি ইনস্টিটিউট, উইল্‌স্‌ লিট্‌ল্‌ ফ্লাওয়ার স্কুল অ্যান্ড কলেজ, হাবিবুল্লাহ বাহার কলেজ।

## বাণিজ্যিক প্রতিষ্ঠান
ঢাকা শহরের অন্যতম বাণিজ্যিক এলাকা হিসেবে এখানে অনেক বড় বড় বাণিজ্যিক প্রতিষ্ঠান গড়ে উঠেছে। এছাড়াও দেশ টিভি, শ্রুতি রেকর্ডিং স্টুডিও, মিডিয়া পাড়া এর প্রধান কার্যালয় এবং স্টুডিও কাকরাইলে অবস্থিত।

## তথ্যসূত্র

বিষয়শ্রেণী:ঢাকা
বিষয়শ্রেণী:ঢাকার ঐতিহাসিক স্থান
২০১৪ আইসিসি নারী বিশ্ব টুয়েন্টি২০

**২০১৪ আইসিসি মহিলা বিশ্ব টুয়েন্টি২০** () মহিলাদের চতুর্থ আইসিসি বিশ্ব টুয়েন্টি২০ প্রতিযোগিতা, একটি আন্তর্জাতিক টি-২০ ক্রিকেট টুর্নামেন্ট যা বাংলাদেশে ১৬ মার্চ থেকে ৬ এপ্রিল ২০১৪ পর্যন্ত অনুষ্ঠিত হয়।
২০১০ সালে আন্তর্জাতিক ক্রিকেট কাউন্সিল কর্তৃক এই আসরের স্বাগতিক হিসেবে বাংলাদেশের নাম ঘোষণা করা হয়। প্রথমবারের মত এই প্রতিযোগিতায় ৮টি দলের পরিবর্তে ১০টি দল খেলে। এ টুর্নামেন্ট আয়োজনের ফলে দ্বিতীয়বারের মতো এশিয়ার কোন দেশে আইসিসি মহিলা টুয়েন্টি২০ বিশ্বকাপ প্রতিযোগিতা অনুষ্ঠিত হবে।

## দলসমূহ
এই প্রথমবারের মত ১০টি দল টুর্ণামেন্টে অংশ নেয়। ২০১২ আইসিসি মহিলা বিশ্ব টুয়েন্টি২০ থেকে শীর্ষ ৬টি দল ও স্বাগতিক হিসাবে বাংলাদেশ সরাসরি টুর্নামেন্টে খেলার যোগ্যতা অর্জন করে। বাকি ৩টি দল ২০১৩ আইসিসি মহিলা বিশ্ব টুয়েন্টি২০ বাছাইপর্ব খেলে টুর্নামেন্টে খেলার যোগ্যতা অর্জন করে।

;২০১২ আইসিসি মহিলা বিশ্ব টুয়েন্টি২০ থেকে শীর্ষ ৬
*
*
*
*
*
*

;২০১৩ আইসিসি মহিলা বিশ্ব টুয়েন্টি২০ বাছাইপর্ব থেকে শীর্ষ ৩
*
*
*

;স্বাগতিক
*

## মাঠ

২০১৪ আইসিসি মহিলা বিশ্ব টুয়েন্টি২০তে মোট ২৭টি ম্যাচ অনুষ্ঠিত হয়। অনুশীলন ম্যাচগুলি সাভারের বিকেএসপির মাঠে অনুষ্ঠিত হয়। গ্রুপ পর্বের সবগুলি ম্যাচ সিলেটের সিলেট বিভাগীয় স্টেডিয়ামে অনুষ্ঠিত হবে। তবে সেমিফাইনাল ও ফাইনাল ঢাকার মিরপুরে শের-ই-বাংলা জাতীয় স্টেডিয়ামে অনুষ্ঠিত হবে।

## অনুশীলন ম্যাচ

সর্বমোট ১০টি প্রস্তুতিমূলক খেলা ১৮ থেকে ২১ মার্চ পর্যন্ত সাভারের বিকেএসপিতে অনুষ্ঠিত হয়।

----

----

----

----

----

----

----

----

----

----

## গ্রুপ পর্ব

### গ্রুপ এ

* সেমিফাইনাল
* ২০১৬ মহিলা বিশ্ব টুয়েন্টি২০ এর জন্য বাছাই
* ৯ম স্থান নির্ধারণী

----

----

----

----

----

----

----

----

----

### গ্রুপ বি

* সেমিফাইনাল
* ২০১৬ মহিলা বিশ্ব টুয়েন্টি২০ এর জন্য বাছাই
* ৯ম স্থান নির্ধারণী

----

----

----

----

----

----

----

----

----

## ৭ম ও ৯ম স্থান নির্ধারণী ও বিশ্বকাপ বাছাই
### বাছাইপর্ব

----

### স্থান নির্ধারণী
#### ৭ম স্থান নির্ধারণী

#### ৯ম স্থান নির্ধারণী

## নকআউট পর্ব

### সেমিফাইনাল ১

### সেমিফাইনাল ২

----

### ফাইনাল

## তথ্যসূত্র

বিষয়শ্রেণী:২০১৪ আইসিসি বিশ্ব টুয়েন্টি২০
বিষয়শ্রেণী:আইসিসি নারী বিশ্ব টুয়েন্টি২০
বিষয়শ্রেণী:২০১৪-এ আন্তর্জাতিক ক্রিকেট প্রতিযোগিতা
বিষয়শ্রেণী:২০১৪-এ বাংলাদেশী ক্রিকেট
বিষয়শ্রেণী:আইসিসি বিশ্ব টুয়েন্টি২০
বিষয়শ্রেণী:টুয়েন্টি২০ ক্রিকেট
বিষয়শ্রেণী:২০১৪-এ ক্রিকেট
বিষয়শ্রেণী:বাংলাদেশে অনুষ্ঠিত আন্তর্জাতিক ক্রীড়া প্রতিযোগিতা
বিষয়শ্রেণী:২০১৪-এ মহিলাদের ক্রিকেট
ওসিপ জেটকিন

**ওসিপ জেটকিন** (; ) (জন্ম: ১৮৫০ -মৃত্যু: ২৯ জানুয়ারি, ১৮৮৯) ছিলেন একজন রাশিয়ান বিপ্লবী ও সমাজতান্ত্রিক নেতা। তিনি ক্লারা জেটকিনের জীবনসঙ্গী ছিলেন।

## জন্ম ও শৈশব
ওসিপ জেটকিন ওডেশায় একটি ইহুদি বণিক পরিবারে জন্মগ্রহণ করেন। তার সময় রাশিয়া জনপ্রিয়তাবাদ আন্দোলনে সক্রিয় ছিল। রাজনৈতিক নিপীড়নের ফলে তিনি লিপজিগে পালিয়ে যান। তিনি সেখানে একটি ছুতার হিসেবে কাজ করেন এবং সমাজ গণতান্ত্রিক আন্দোলনে যোগ দেন। ১৮৮০ সালে তিনি আগস্ট বেবেল এবং উইলহেম লিবনেখত-এর সঙ্গে একটি সভায় সমাজতন্ত্র-বিরোধী জরুরি আইনে গ্রেফতার হন এবং লিপজিগ থেকে তাকে "বিরক্তিজনক বিদেশী" হিসাবে রিপোর্ট করা হয়। পরে তিনি প্যারিস যান এবং সেখানে ক্লারা জেটকিনের সংগে একত্রে বসবাস করতে থাকেন। তাদের দুই পুত্র জন্ম হয় এবং তারা হলেন ম্যাক্সিম জেটকিন (১৮৮৩-১৯৬৫) এবং কস্টজা জেটকিন (১৮৮৫-১৯৮০)। ওসিপ জেটকিন ইন্টারন্যাশনাল লেবার কংগ্রেসের (১৮৮৯) প্রস্তুতির সাথে জড়িত ছিলেন। তিনি ১৮৮৯ সালের প্রথম দিকে যক্ষ্মা রোগে আক্রান্ত হয়ে মারা যান।

## পুস্তকসমূহ
* *নগ্নপদের চক্র, রাশিয়ার শ্রমিক শ্রেণীসমূহের জ্ঞানের অবস্থায় অবদান*, ১৮৮৫, ()
* *[[প্যারিস কমিউন]] পর্যন্ত ফ্রান্সে সমাজতন্ত্র*, বার্লিন, ১৮৮৯
* *ফরাসি শ্রমিক আন্দোলনের প্রধান বৈশিষ্ট্য*, বার্লিন, ১৮৯২

## বহিঃসংযোগ
* Kurzbiographie des Bundesarchivs

বিষয়শ্রেণী:১৮৫০-এ জন্ম
বিষয়শ্রেণী:১৮৮৯-এ মৃত্যু
বিষয়শ্রেণী:রুশ বিপ্লবী
বিষয়শ্রেণী:মার্ক্সবাদী
বিষয়শ্রেণী:জার্মান বিপ্লবী
বিষয়শ্রেণী:জার্মান সাম্যবাদী
কলম্বিডি

থাম্ব|বাড়ির ছাদের উপর একটি কবুতর, কলকাতা, ভারত।
**কবুতর** ও **ঘুঘু** এই দুই রকম পাখি **কলম্বিডি** পরিবারের অন্তর্ভুক্ত। এ পরিবারে প্রায় ৩১০টি প্রজাতির সংস্থান হয়েছে। এদের প্রত্যেকের দেহ শক্তপোক্ত, ঘাড় খাটো এবং ঠোঁটের গোড়ায় মাংসল উপাঙ্গ (ইংরেজিতে সেরেল) রয়েছে। শস্য, বীজ, ফল ও অন্যান্য উদ্ভিদাংশ এদের মূল খাদ্য। সারা বিশ্বের অধিকাংশ দেশে এরা মোটামুটি বিস্তৃত হলেও ইন্দোমালয় ও অস্ট্রেলীয় প্রতিবেশগত অঞ্চলে এদের বৈচিত্র্য ও সংখ্যা সর্বাধিক। শ্বেত পায়রা শান্তির প্রতীক।

ঘুঘু ও কবুতরের মধ্যে প্রকৃতিগতভাবে কোনো মৌলিক পার্থক্য নেই। পক্ষীবিজ্ঞানীরা ছোটখাটো প্রজাতি বোঝাতে "ঘুঘু" ও অপেক্ষাকৃত বড় প্রজাতি বোঝাতে "কবুতর" ব্যবহার করেন। তবে এ ব্যাপারে ঐতিহ্যগত ও ঐতিহাসিকভাবে কোনো ধরাবাধা নিয়ম মেনে চলা হয় না। সাধারণভাবে ঘুঘু বলতে তিলা ঘুঘু আর কবুতর বলতে জালালি কবুতর নয়তো পোষা কবুতরকে বোঝায়।

কবুতর ও ঘুঘু প্রজাতিভেদে বৃক্ষে, ঝোপঝাড়ে কিংবা মাটিতে শুকনো লতাপাতা, খড় বা অন্যান্য আবর্জনা দিয়ে আগোছালো বাসা বানায়। বাসায় এক থেকে দুইটি ডিম পাড়ে। বাবা মা দু'জনেই তা দেয় ও ছানাদের লালনপালন করে। ডিম ফোটার ৭ থেকে ২৮ দিনের মধ্যে ছানারা বাসা ছেড়ে চলে যায়। কবুতর ও ঘুঘুর একটি বিশেষ বৈশিষ্ট্য হলো এরা মাতৃদুগ্ধ উৎপাদন করতে সক্ষম এবং মা ও বাবা উভয়েই সন্তানকে একটি নির্দিষ্ট সময় পর্যন্ত মাতৃদুগ্ধ খাওয়ায়। এই মাতৃদুগ্ধ কবুতর ও ঘুঘুর ক্রপে সৃষ্টি হয়।

## তথ্যসূত্র

## আরও দেখুন
* কবুতর পালন

## বহিঃসংযোগ
* 
* 
* Columbidae.org.uk কবুতর ও ঘুঘুর সংরক্ষণ
* ঘুঘুর ডাক

বিষয়শ্রেণী:বাংলাদেশের পাখি
বিষয়শ্রেণী:কলুম্বিডি
বিষয়শ্রেণী:পাখি পরিবার
বিষয়শ্রেণী:খেলা পাখি
বিষয়শ্রেণী:সাইপ্রাসের জাতীয় প্রতীক
বিষয়শ্রেণী:ফিজির জাতীয় প্রতীক
বিষয়শ্রেণী:গিনির জাতীয় প্রতীক
বিষয়শ্রেণী:টোঙ্গার জাতীয় প্রতীক
বিষয়শ্রেণী:শান্তির প্রতীক
বিষয়শ্রেণী:শিকার পাখি
বিষয়শ্রেণী:উইলিয়াম এলফোর্ড লিচ কর্তৃক নামকরণকৃত ট্যাক্সা
মাইলস্টোন কলেজ

**মাইলস্টোন স্কুল এন্ড কলেজ** বাংলাদেশের ঢাকা শহরের উত্তরায় অবস্থিত একটি বেসরকারি শিক্ষাপ্রতিষ্ঠান। এতে বাংলা ও ইংরেজি মাধ্যমে কেজি থেকে দ্বাদশ শ্রেণী পর্যন্ত শিক্ষাদান করা হয়। ২০২৪ সালের তথ্যানুসারে এ প্রতিষ্ঠানে মোট ২০,২৩৬ জন শিক্ষার্থী শিক্ষাগ্রহণ করছে।

## ইতিহাস
২০০২ সালে মাইলস্টোন কলেজটি প্রতিষ্ঠিত হয়। এটি প্রতিষ্ঠা করেছিলেন অবসরপ্রাপ্ত কর্নেল নূরান নবী, যিনি রাজউক উত্তরা মডেল কলেজ এর প্রতিষ্ঠাতা ও অধ্যক্ষ ছিলেন।
### বিমান দুর্ঘটনা

২০২৫ সালের ২১ জুলাই  সোমবার বেলা ১ ঘটিকায় বাংলাদেশ বিমানবাহিনীর এফ-৭ বিজিআই প্রশিক্ষণ যুদ্ধবিমান এই কলেজের ক্যাম্পাসে বিধ্বস্ত হয়। এতে বিমানে থাকা পাইলট ফ্লাইট লেফটেন্যান্ট তৌকির ইসলামসহ অনেক শিক্ষক শিক্ষিকা - শিক্ষার্থী আহত ও ৩৫ জন নিহত হন। এর ফলে দীর্ঘ ১৫ দিন বন্ধ থাকার পরে ৬ আগস্ট পুনরায় ক্লাস ও পরীক্ষার কার্যক্রম শুরু হয়। 

## শিক্ষা কার্যক্রম
মাইলস্টোন কলেজ জাতীয় শিক্ষাক্রমের অধীনে নিম্ন মাধ্যমিক, মাধ্যমিক এবং উচ্চ মাধ্যমিক স্তরে বাংলা এবং ইংরেজি উভয় মাধ্যমেই শিক্ষাদান করে থাকে।

### শিক্ষাক্রম
মাইলস্টোন কলেজ জাতীয় শিক্ষাক্রম অনুসরণ করে থাকে। জাতীয় শিক্ষাক্রমের নিয়মানুযায়ী ৯ম এবং ১১শ শ্রেণির শিক্ষার্থীদের বিজ্ঞান/বাণিজ্য/মানবিক এই তিনটি বিভাগের যেকোন একটি নির্বাচন করা বাধ্যতামূলক এবং সে অনুযায়ী নির্ধারিত শর্তপূরণ সাপেক্ষে শিক্ষার্থীরা নিজ পছন্দমত বিভাগ নির্বাচন করে থাকে।

## শিক্ষার্থী
২০২৪ সালের ব্যানবেইসের তথ্যানুসারে প্রাথমিক স্তরে ৩৯১০ জন, নিম্ন মাধ্যমিক স্তরে ৪৪৬৭ জন, মাধ্যমিক স্তরে ৪২৭১ জন, উচ্চ মাধ্যমিক স্তরে ৭৫৮৮ জন মিলে মোট ২০,২৩৬ জন শিক্ষার্থী শিক্ষাগ্রহণ করছে। 

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট
* 

বিষয়শ্রেণী:২০০২-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার বিদ্যালয়
বিষয়শ্রেণী:ঢাকা জেলার মহাবিদ্যালয়
বিষয়শ্রেণী:বাংলাদেশের বেসরকারি মহাবিদ্যালয়
বিষয়শ্রেণী:উত্তরার শিক্ষাপ্রতিষ্ঠান
বিষয়শ্রেণী:২০০২-এ বাংলাদেশে প্রতিষ্ঠিত
বিষয়শ্রেণী:মাইলস্টোন কলেজ
আনন্দ মোহন কলেজ

**আনন্দ মোহন কলেজ** দ্বারা বোঝানো হতে পারে:

* আনন্দ মোহন কলেজ, ময়মনসিংহ — বাংলাদেশের ময়মনসিংহ শহরে অবস্থিত একটি সরকারি মহাবিদ্যালয়, প্রতিষ্ঠাকাল: ১৯০৮।
* আনন্দমোহন কলেজ (কলকাতা) — ভারতের কলকাতায় অবস্থিত একটি স্নাতক পর্যায়ের কলেজ, প্রতিষ্ঠাকাল: ১৯৬১।
লুসি (অস্ট্রালোপিথেকাস)

**লুসি ( ''Lucy'': Female Skelton)** হচ্ছে **এএল ২৮৮-১**-এর সাধারণ নাম, শতাধিক কতিপয় হাড়ের টুকরা যা এক *[[অস্ট্রালোপিথেকাস আফারেনসিস]]* নারীর ৪০ শতাংশ কঙ্কালের প্রতিনিধিত্ব করে। ১৯৭৪ সালে ইথিওপিয়ার আওয়াশ উপত্যকার হাডার অঞ্চলে যার ফসিল খুঁজে পাওয়া গিয়েছিল। অস্ট্রালোপিথেকাস ৪০ থেকে ৩০ লক্ষ বছর আগে আমাদের পূর্বপুরুষ, আকারে আমাদের এখনকার আকৃতির চেয়ে একটু ছোট৷ অস্ট্রালোপিথেকাসের নামকরা ফসিল হচ্ছে “লুসি”, বিজ্ঞানী ডনাল্ড ইয়োহানসন এ ফসিলটি খুঁজে পান। এ আবিষ্কারকে আশ্চর্যজনক বৈজ্ঞানিক হিসেবে বিবেচনা করা হয়। আনুমানিক ৩.২ মিলিয়ন বছর আগে লুসি বেঁচে ছিল বলে ধারণা করা হয়। এবং তাকে হোমিনিড হিসেবে শ্রেণীকরণ করা হয়েছিল।   লুসি 'মানুষের মাতা' নামে পরিচিত ( Lucy is known as 'Mother of Man' )

## পরিচয়
লুসি ৩.২ মিলিয়ন বছর পুরনো এক স্ত্রী অস্ট্রালোপিথেকাসের কঙ্কাল। তখন পাওয়া হাড়ের সংখ্যা কম থাকলেও ধীরে ধীরে বিগত কয়েক বছরে এ লুসির আরো ১০২ টি হাড়ের সন্ধান পাওয়া যায়। সেগুলো মিলিয়ে এখন লুসিকে অনেকটাই পূর্ণাঙ্গ রূপ দেয়া সম্ভব হয়েছে। ছবিতে লুসির কঙ্কালের রেপ্লিকা ও লুসির বাস্তব চেহারার কল্পিত রূপ। এ কঙ্কালটির নাম লুসি রাখা হয়েছিল বীটলসের জনপ্রিয় গান 'Lucy in the sky with diamonds' অনুসারে। ইথিওপিয়ার স্থানীয় ভাষায় এর নাম দেয়া হয়েছিল 'Dinknesh', যার অর্থ 'আশ্চর্যজনক'।

## তথ্যসূত্র

## আরও পড়ুন
*
*Lovgren, Stefan. ""Lucy" Fossil Tour Sparks Controversy Among U.S. Museums", *National Geographic News*, November 1, 2006. Accessed August 16, 2007.
* Johanson, Donald C., and Kate Wong. *Lucy's Legacy*. N.p.: Crown Publishing, 2009. Print

## বহিঃসংযোগ

*Cleveland Museum of Natural History
*Institute of Human Origins 
*"Becoming Human: Paleoanthropology, Evolution, and Human Origins", a documentary hosted by Donald Johanson
*"New Link In Human Evolution Discovered", facial reconstruction of Lucy, an Agence France-Presse photo published by the Taipei Times, May 8, 2006.  Accessed September 11, 2007.
*
*
*
*
*University of Texas's eLucy.org website Enables visitors to view bones and bone casts, and learn more about human origins and evolution. Activities and lessons are provided to encourage additional study.
* National Public Radio "Science Friday" interview with Dr. Donald Johanson titled "Lucy's Legacy" originally aired on 6 Mar 2009
*  ''Australopithecus afarensis'' - Science Journal Article
* Israeli researchers: 'Lucy' is not direct ancestor of humans

বিষয়শ্রেণী:হোমিনিনা
বিষয়শ্রেণী:নির্দিষ্ট জীবাশ্ম নমুনা
বিষয়শ্রেণী:পরিবর্তনমূলক জীবাশ্ম
বিষয়শ্রেণী:প্রাগৈতিহাসিক ইথিওপিয়া
বিষয়শ্রেণী:বিলুপ্ত প্রাণী
বিষয়শ্রেণী:মানব বিবর্তন
পুনঃবীমা

থাম্ব|আমেরিকার পুনঃ বীমা গ্রুপের লোগো
**পুনঃবীমা** হল একটি বীমা কোম্পানির কাছ থেকে অন্য একটি বীমা কোম্পানির আংশিক বা পূর্ন বীমাদাবির দায় সহ বীমা কিনে নেওয়া। একটি বীমা কোম্পানি তার সকল গ্রাহকের বীমাদাবি পরিশোধের সক্ষম নাও হতে পারে কিংবা বীমাদাবির সময় নগদ বা তরল অর্থ হাতে নাও থাকতে পারে। তাই ঝুঁকি ব্যবস্থাপনার অংশ হিসেবে একটি বীমা কোম্পানি এর বীমা সমূহ অন্য বীমা কোম্পানির কাছে বিক্রয় করে দিতে পারে কিংবা বীমা দাবির দায় ও ঝুঁকি বিনিময় করতে পারে। পুনঃবীমা প্রদানকারী কোম্পানি গ্রাহকের বীমাদাবির পূর্ন বা আংশিক অংশ প্রদান করার চুক্তিবদ্ধ হতে পারে। পূনঃবীমা করতে হলে বীমা ক্রয়কারী কোম্পানিকে পুনঃবীমা প্রিমিয়াম প্রদান করতে হয়।

পুনঃবীমা সাধারণত দুই প্রকার

* **ঐচ্ছিক পুনঃবীমাঃ** একটি বীমা কোম্পানি তার অধীনে প্রত্যেকটি বীমা আলাদা আলাদা ভিন্ন ভিন্ন কোম্পানির কাছে পুনঃবিক্রয় করার অধিকার রাখে। এভাবে বীমা কোম্পানি আলাদাভাবে প্রত্যেকটি বীমার চিনহিতকরন এবং পুনঃবীমার প্রক্রিয়াকে ঐচ্ছিক পুনঃবীমা বা প্রক্রিয়াগত বীমা বলা হয়।
* **চুক্তিগত পুনঃবীমাঃ** যদি কোন বীমা কোম্পানি তার অধীনে একজাতীয় প্রত্যেকটি বীমা অন্য একটি বীমা কোম্পানির কাছে পূর্নাংজ্ঞভাবে পূনঃবীমা করার চুক্তিবদ্ধ হয় তাহলে তাকে চুক্তিগত পুনঃবীমা বলা হয়।

## কার্যপ্রনালী
প্রায় প্রত্যেকটি বীমা কোম্পানিরই পুনঃবীমার প্রোগ্রাম থাকে। পুনবীমার উদ্দেশ্য হল বীমা কোম্পানির ঝুঁকি কমিয়ে অন্য একটি বীমা কোম্পানিতে ঝুঁকি স্থানান্তরিত করা। এই পুনঃবীমা প্রক্রিয়াটি একক কিংবা দলগত উভয়ভাবে করা হয়ে থাকে। একটি বিমাকারী প্রতিষ্ঠান কর্তৃক সুরক্ষিত প্রোগ্রামের মধ্যে কত অংশ পুনঃবীমা করা যেতে পাড়ে তা সাধারণত ঐ দেশের সরকার কর্তৃক নির্ধরিত হয়। পুনবীমার কিছু প্রক্রিয়াগত সুবিধা রয়েছে যেমন:

### ঝুঁকি স্থানান্তর
একটি বিমাকারী প্রতিষ্ঠান তার পলিসিগুলোর পূনঃবীমা করালে তার অনুমোদিত সীমার চেয়ে বেশি পলিসি গ্রহণ করতে সক্ষম হয়। এর প্রধান কার্যকারণ হল পূনঃবীমার ফলে সম্ভাব্য ঝুঁকির কিছু অংশ পুনঃবীমা প্রতিষ্ঠানের কাছে স্থানান্তরিত হয়ে যায় এবং এতে করে সম্ভাব্য ক্ষয়-ক্ষতির ক্ষতিপূরণের উল্লেখযোগ্য পরিমাণ অংশ পুনঃবীমা প্রতিষ্ঠানের কাছ থেকে পাওয়া যায়।

### নিষ্কন্টক আয়ের পথ
## আরবিট্রেজ

## প্রকারভেদ
## তথ্যসূত্র

## বহিঃসংযোগ
* The US Reinsurance Under 40s Group
*  APREF Association des Professionnels de la Réassurance en France
*  ENASS - École Nationale d'Assurances website,(French National School of Insurance)
* Captive Review Captive Review
* Reinsurance, by Gary Patrick http://www.casact.org/library/studynotes/ch7.pdf
* Reinsurance Association of America
* Risk transfer, ILS, weather risk and reinsurance news and information from Artemis.bm

বিষয়শ্রেণী:বীমাগণনা বিজ্ঞান
বিষয়শ্রেণী:পুনঃবীমা
বিষয়শ্রেণী:বীমা
ইতরাত হোসেন জুবেরী

**ইতরাত হোসেন জুবেরী** (১৯১০ - ১৯৬৪) পাকিস্তানের একজন বিশিষ্ট শিক্ষাবিদ ছিলেন। তিনি তার কর্মজীবন পূর্ব পাকিস্তানে শুরু করেন এবং অবসর গ্রহণের পূর্ব পর্যন্ত অধ্যাপক, অধ্যক্ষ, উপাচার্য্য, শিক্ষা উপদেষ্টা ও ইউনেস্কোর নির্বাহী বোর্ডের সদস্য হিসেবে বিভিন্ন দায়িত্ব পালন করেছেন। ড. ইতরাতই প্রথম ভারতীয় যিনি অক্সফোর্ডে কার্ণেগী ফেলো হিসেবে নির্বাচিত হয়েছেন। রাজশাহী বিশ্ববিদ্যালয়ের জুবেরী ভবন উনার সম্মানার্থে তৈরি করা হয়েছে

## শিক্ষা জীবন
ড. জুবেরী ছিলেন এম.এ.; পিএইচ.ডি.; ডি.এফ.আর.এস.আই। তিনি আগ্রার সেন্ট জোন'স্‌ কলেজ, এলাহাবাদ বিশ্ববিদ্যালয় ও অক্সফোর্ডের ম্যারটন কলেজ থেকে শিক্ষা সমাপ্তের পর এডিনবার্গ বিশ্ববিদ্যালয়ে গবেষণায়রত হন। এডিনবার্গে তিনি প্রখ্যাত শিক্ষাবিদ স্যার হার্বার্ট জে.সি. গ্রিয়ারসন-এর অধীনে কাজ করেন।

## কর্মজীবন
তিনি কলকাতা বিশ্ববিদ্যালয়ের অধীন ইসলামিয়া কলেজ-এ ইংরেজি বিষয়ের সিনিয়র অধ্যাপক হিসেবে কর্মজীবন শুরু করেন। ১৯৫৩ সালে রাজশাহী বিশ্ববিদ্যালয় প্রতিষ্ঠিত হলে তিনি এর প্রথম উপাচার্য নিযুক্ত হন।

তিনি ইউনিভার্সিটি অফ উইন্ডসোর-এ ইংরেজি বিষয়ে অধ্যাপনা করেছেন।

## গবেষণা ও প্রকাশনা
ইংরেজি সাহিত্য নিয়ে ড. ইতরাতের বেশ কিছু গবেষণা গ্রন্থ রেয়েছে:
* The dogmatic and mystical theology of John Donne (1938, London: Society for Promoting Christian Knowledge & New York: Macmillan)
* The technique of T. S. Eliot and the "Portrait of a lady" (1945, London & New York: Longmans-Green)
* The mystical element in the metaphysical poets of the seventeenth century (1948, Edinburgh: Oliver and Boyd)
* English prose, 1600-1660 (1965, New York: Holt, Rinehart and Winston) (with: Victor Harris)
* Poems (1974, Pakistan: s.n.)

রাজশাহীর বরেন্দ্র গবেষণা জাদুঘর প্রতিষ্ঠায় তিনি বিশেষ অবদান রাখেন।

## আরও দেখুন
* রাজশাহী বিশ্ববিদ্যালয়
* কার্ণেগী ফেলো

## তথ্যসূত্র

## বহিঃসংযোগ
* ড. ইতরাত হোসেন জুবেরী - বাংলাপিডিয়া হতে প্রাপ্ত জীবনী।

বিষয়শ্রেণী:১৯১০-এ জন্ম
বিষয়শ্রেণী:১৯৬৪-এ মৃত্যু
বিষয়শ্রেণী:পাকিস্তানি শিক্ষাবিদ
বিষয়শ্রেণী:রাজশাহী বিশ্ববিদ্যালয়ের উপাচার্য
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:১৯২০-এ জন্ম
বিষয়শ্রেণী:যুক্তরাজ্যে ভারতীয় প্রবাসী
সূরা হুদ

**সূরা হুদ** () মুসলমানদের ধর্মীয় গ্রন্থ কুরআনের ১১তম সূরা; এতে আয়াত সংখ্যা ১২৩টি এবং রূকুর সংখ্যা ১০টি। হুদ সূরাটি মক্কায় অবতীর্ণ হয়েছে। এই সূরায় পূর্ববতী জাতিসমূহের উপরে আপতিত গজব (ঐশ্বরিক শাস্তি)এবং বিভিন্ন প্রকারের কঠিন আযাব (পূর্ব-নির্ধারিত শাস্তি) এবং কেয়ামতের ভয়াবহ ঘটনাবলী এবং পুরস্কার ও শাস্তির কথা বলা হয়েছে।

## অবতীর্ণ হওয়ার কারণ

## বিষয়বস্তু
কোরআন-এর ১০ম থেকে ১৫তম সুরাগুলিতে ইসলামের বিভিন্ন নবীর কাহিনী বর্ণনা করা হয়েছে। এই সূরাটিতে ৫০ থেকে ৬০ নং আয়াতে নবী হুদ-এর ঘটনা বর্ণিত হয়েছে।

## ব্যাখ্যা

## তথ্যসূত্র

## বহিঃসংযোগ
* সূরা হুদ (ইংরেজি এবং ফরাসি অনুবাদের সাথে আরবি সম্পূর্ণ টেক্সট)
* কুরআন, সূরা হুদের অনুবাদ।
* সূরা হুদ, এর বাংলায় এবং অডিও অনুবাদ।

বিষয়শ্রেণী:সূরা
কবুতর (দ্ব্যর্থতা নিরসন)

**কবুতর** জীববৈজ্ঞানিক গোত্র **[[কলাম্বিডি|কলাম্বিডির]]** অন্তর্ভুক্ত উল্লেখযোগ্যসংখ্যক পাখির সাধারণ নাম।

এছাড়া **কবুতর** বলতে বোঝায়:

* জালালি কবুতর: পুরোপুরি বুনো ও জংলি (যারা একসময় গৃহপালিত ছিল বা মানব-বসতির আশেপাশে থাকে) কবুতর
* পোষা কবুতর: গৃহপালিত কবুতরের বিভিন্ন জাত
হুদ (দ্ব্যর্থতা নিরসন)

**হুদ** একটি আরবী শব্দ। **হুদ** শব্দটি দ্বারা বোঝায়:

* ইসলাম ধর্ম সম্পর্কিত:
** হুদ (সূরা) - কোরআন-এর ১১তম সূরা।
** হুদ (নবী) - কোরআন-এ বর্ণিত একজন নবী।
* প্রাণী সম্পর্কিত:
** হুদ হুদ - নাতিশীতোষ্ণ-মন্ডলীয় অঞ্চলের এক প্রজাতির বিলুপ্ত-প্রায় পাখি।
হুদ (নবি)

**হুদ** () একজন নবীর নাম যার সম্পর্কে ইসলামের মূল ধর্মগ্রন্থ কোরআনে কিছু বর্ণনা রয়েছে। কুরআনের ১১তম সূরা হুদে তার নাম ঊল্লেখ করা হলেও এই সূরাটিতে তার সম্পর্কে সামান্য বর্ণনা রয়েছে। আল্লাহর গজবে ধ্বংসপ্রাপ্ত পৃথিবীর প্রধান ছয়টি জাতির মধ্যে হযরত নূহের জাতির পরেই হূদের জাতি আদ ছিল।

ধারণা করা হয় বাইবেলীয় চরিত্র এবর এবং নবী হূদ একই ব্যক্তি।

## বংশ পরিচয়
হূদ  ছিলেন নূহ -এরই বংশধর। আদ জাতি ও ছামূদ জাতি ছিল নূহ -এর পরবর্তী বংশধর এবং নূহের পঞ্চম অথবা অষ্টম অধস্তন পুরুষ। ইরামপুত্র ‘আদ-এর বংশধরগণ ‘আদ ঊলা’ বা প্রথম ‘আদ এবং অপর পুত্রের সন্তান ছামূদ-এর বংশধরগণ ‘আদ ছানী বা দ্বিতীয় ‘আদ বলে খ্যাত। ‘আদ ও ছামূদ উভয় গোত্রই ইরাম-এর দু’টি শাখা। সেকারণ ‘ইরাম’ কথাটি ‘আদ ও ছামূদ উভয় গোত্রের জন্য সমভাবে প্রযোজ্য। এজন্য কুরআনে কোথাও ‘আদ ঊলা’ (নাজম ৫০) এবং কোথাও ‘ইরাম যাতিল ‘ইমাদ’ (ফজর ৭) শব্দ ব্যবহৃত হয়েছে।

আদ সম্প্রদায়ের ১৩টি পরিবার বা গোত্র ছিল। আম্মান থেকে শুরু করে হাযারামাউত ও ইয়েমেন পর্যন্ত তাদের বসতি ছিল। উল্লেখ্য যে, নূহের প্লাবনের পরে এরাই সর্বপ্রথম মূর্তিপূজা শুরু করে।

## ঘটনা
হুদ  এর জাতির নাম ছিল আ'দ। এটি আরবের প্রাথমিক যুগের একটি জাতি। বনি আদ গোত্রকে "আমালিকা" গোত্রও বলা হয়। খ্রিস্টপূর্ব আনুমানিক দুই হাজার বছর আগে ইয়েমেনের হাজরামাউত অঞ্চলে তাদের বসবাস ছিল বলে অনুমান করা হয়ে থাকে। দীর্ঘাকৃতি, দৈহিক শক্তি ও পাথর ছেদনশিল্পে তাদের বিশেষ খ্যাতি ছিল। কালক্রমে তারা কুসংস্কারাচ্ছন্নতা ও মূর্তি পূজার লিপ্ত হয়ে পড়ে। দৈহিক শক্তির কারণেও তারা বিভিন্ন অত্যাচার ও উচ্ছৃঙ্খলতায় লিপ্ত হয়। এই পরিস্থিতিতে আল্লাহ হুদ -কে তাদের উদ্দেশ্যে পাঠান, আল্লাহর শোকর গোজার ও সৎ কাজের আহবান দেওয়ার জন্য। কিন্তু তাদের সামান্য কিছু ছাড়া বাকি সবাই তাঁকে প্রত্যাখ্যান করল। এ অবস্থায় আল্লাহর শাস্তি তাদের ওপর নেমে আসতে লাগল। প্রথমে তারা দীর্ঘস্থায়ী খরার কবলে পড়ল। হুদ  তাদের বললেন, এর মাধ্যমে আল্লাহ তায়ালার পক্ষ থেকে তোমাদের সতর্ক করা হচ্ছে। কিন্তু অত্যাচারী এ জাতির ওপর তাঁর উপদেশের কোনো আসর হলো না। তারা কুফর, শিরক ও উচ্ছৃঙ্খলতার পথেই এগিয়ে চলল। পরিশেষে তাদের প্রতি প্রচণ্ড ঝড়ঝঞ্ঝা পাঠানো হলো। এই শাস্তি একাধারে আট দিন তাদের ওপর প্রবাহিত হলো এবং এভাবে সেই আ'দ জাতি ধ্বংস হয়ে গেল। এ জাতির ধ্বংসের ঘটনা কোরআন মজিদের আরো অনেক সুরায় আলোচিত হয়েছে।

## আপতিত গজব
আদ-এর অমার্জনীয় পাপের ফলে প্রাথমিক গজব হিসাবে তিন বছর বৃষ্টিপাত বন্ধ থাকে। তাদের শস্যক্ষেত সমূহ শুষ্ক বালুকাময় মরুভূমিতে পরিণত হয়। বাগ-বাগিচা জ্বলে-পুড়ে যায়। এতেও তারা শিরক ও মূর্তিপূজা ত্যাগ করেনি। কিন্তু অবশেষে তারা বাধ্য হয়ে আল্লাহর কাছে বৃষ্টি প্রার্থনা করে। তখন আসমানে সাদা, কালো ও লাল মেঘ দেখা দেয় এবং গায়েবী আওয়ায আসে যে, "তোমরা কোনটি পছন্দ করো?" লোকেরা বলল কালো মেঘ। তখন কালো মেঘ এলো। লোকেরা তাকে স্বাগত জানিয়ে বলল, "এটি আমাদের বৃষ্টি দেবে"। জবাবে বলা হয়,  ফলে অবশেষে পরদিন ভোরে আল্লাহর চূড়ান্ত গযব নেমে আসে। সাত রাত্রি ও আট দিন ব্যাপী অনবরত ঝড়-তুফান বইতে থাকে(সূরা আল হাক্বকাহ: ৬-৭)। মেঘের বিকট গর্জন ও বজ্রাঘাতে বাড়ী-ঘর সব ধ্বসে যায়, প্রবল ঘূর্ণিঝড়ে গাছ-পালা সব উপড়ে যায়, মানুষ ও জীবজন্তু শূন্যে উত্থিত হয়ে সজোরে যমীনে পতিত হয়।

## তথ্যসূত্র

## বহিঃসংযোগ
* হুদ-এর গল্প 

বিষয়শ্রেণী:ইসলামের নবি
বিষয়শ্রেণী:কুরআনের নবি
খ্রি-ল্দে-স্রোং-ব্ত্সান

**খ্রি-ল্দে-স্রোং-ব্ত্সান** () (রাজত্বকাল ৮০৪ - ৮১৫) মু-নে-ব্ত্সান-পোর পরবর্তী তিব্বত সম্রাট ছিলেন।

## রাজ্যাভিষেক

সম্রাট মু-নে-ব্ত্সান-পোর স্ত্রী সম্রাজ্ঞী ফোয়োংসার সৌন্দর্য্যে ঈর্ষান্বিত সম্রাটের মাতা ত্সেফোংসার নির্দেশে সম্রাট মু-নে-ব্ত্সান-পোকে বিষপান করিয়ে হত্যা করা হয়। মু-নে-ব্ত্সান-পোর কোন সন্তান না থাকায় তার পরবর্তী ভাই মু-তিগ-ব্ত্সান-পো সিংহাসনের উত্তরাধিকারী হন। কিন্তু এক বর্ষীয়ান মন্ত্রীকে হত্যার অভিযোগে মু-তিগ-ব্ত্সান-পোকে ভুটান সীমান্তের নিকটে ল্হোডাক খার্চুতে নির্বাসনে পাঠিয়ে দেওয়া হয়।  এর ফলে ৮০৪ খ্রিষ্টাব্দে মু-নে-ব্ত্সান-পোর কনিষ্ঠ ভ্রাতা খ্রি-ল্দে-স্রোং-ব্ত্সান তিব্বতের পরবর্তী সম্রাট হন। 

## বৌদ্ধ ধর্মের প্রসার

খ্রি-ল্দে-স্রোং-ব্ত্সান লাসার নিকটে স্কার-চুংয়ে বৌদ্ধ মন্দির নির্মাণ করেন। সাম্রাজ্যে বৌদ্ধ ধর্মের প্রতি বিরোধিতা থাকায় সম্রাট সাম্রাজ্যের সব অঞ্চল থেকে প্রতিনিধি নিয়ে এক সভার আয়োজন করেন। এই সভায় উপস্থিত সদস্যরা বৌদ্ধ ধর্মের স্বপক্ষে মত দেন। এই সংক্রান্ত তথ্য স্কার-চুং বৌদ্ধ মন্দিরের সম্মুখে এক স্তম্ভে উৎকীর্ণ রয়াছে।

## রাজনৈতিক ও সামরিক অভিযান

৮০৪ খ্রিষ্টাব্দের পর থেকে চীন ও তিব্বতের মধ্যে রাজকর্মচারীদের যাতায়াত বৃদ্ধি পায়। ৮০৫ খ্রিষ্টাব্দে ট্যাং সম্রাট ট্যাং দেজংয়ের মৃত্যু হলে খ্রি-ল্দে-স্রোং-ব্ত্সান তার শেষকৃত্যে সোনা, রূপা, কাপড়, ষাঁড় ও ঘোড়া দান করেন। খ্রি-ল্দে-স্রোং-ব্ত্সানের আমলে তিব্বতী সৈন্যরা পশ্চিমদিকে আরবদের আক্রমণ অব্যাহত রাখেন ও তারা সমরকন্দ অবরোধ করেন। তুর্কিস্তানের তিব্বতী শাসক আরব খালিফা আল মামুনকে মূল্যবান রত্নে সজ্জিত সোনার মূর্তি উপহার দেন।

## মৃত্যু ও উত্তরাধিকার

৮১৫ খ্রিষ্টাব্দে খ্রি-ল্দে-স্রোং-ব্ত্সানের মৃত্যু হয়। তার পাঁচ পুত্রের মধ্যে বড় পুত্র ল্হাস-রাস-গ্ত্সাংমা বৌদ্ধ ভিক্ষুতে পরিণত হন। পরের দুই পুত্রের বাল্যকালেই মৃত্যু হয়। তার পরবর্তী পুত্র গ্লাং-দার-মা বৌদ্ধ ধর্ম বিরোধী হওয়ায় কনিষ্ঠ পুত্র খ্রি-গ্ত্সুগ-ল্দে-ব্র্ত্সানকে সিংহাসনের উত্তরাধিকারী করা হয়।

## তথ্যসূত্র

বিষয়শ্রেণী:তিব্বতীয় সম্রাট
বিষয়শ্রেণী:বৌদ্ধ রাজশাসক
বিষয়শ্রেণী:৮ম শতাব্দীতে জন্ম
বিষয়শ্রেণী:৮১৫-এ মৃত্যু
বিষয়শ্রেণী:ভাষা সংস্কারক
আনন্দ (বৌদ্ধ ভিক্ষু)

**আনন্দ** (, ; চাইনিজ: 阿難 *Ānán*; জাপানি: 阿難 *Anan*) ছিলেন গৌতম বুদ্ধের একজন প্রধান অনুগামী এবং ভৃত্য। তার অসাধারণ স্মরণশক্তি ছিলো এবং তিনি 'সূত্র' বর্ণনা করেছেন প্রথম বৌদ্ধ সঙ্গীতি সভায়; এজন্য তাকে *ধর্মভাণ্ডারিক* বলা হয়।

## তথ্যসূত্র

বিষয়শ্রেণী:বৌদ্ধধর্ম
বিষয়শ্রেণী:গৌতম বুদ্ধের অনুগামী
বিষয়শ্রেণী:গৌতম বুদ্ধের পরিবার
বৌদ্ধ ধর্মাবলম্বী বিশিষ্ট ব্যক্তিবর্গ

এই নিবন্ধে যাদের নাম অন্তর্ভুক্ত করা হয়েছে তারা **বৌদ্ধ ধর্মাবলম্বী বিশিষ্ট ব্যক্তিবর্গ** হিসেবে পরিচিত। এতে ধর্মের সকল প্রধান শাখা ও সকল সম্প্রদায়ের ব্যক্তিকে, যারা বৌদ্ধ ধর্মের অনুসারী তাদের যুক্ত করা হয়েছে। মূলত: এখানে বৌদ্ধ ধর্মগুরুদের সাথে সাথে বিভিন্ন ক্ষেত্রে বিশেষ অবদান আছে এবং সাধারণ্যে বৌদ্ধ ধর্মের অনুসারী হিসেবে পরিচিত এমন ব্যক্তিবর্গের নামও রয়েছে।

## বৌদ্ধ ধর্মের প্রধান দার্শনিক ও প্রবক্তাগণ
এই তালিকায় বিভিন্ন ব্যক্তিকে তাদের জাতীয়তা অনুসারে বিভক্ত করা হয়েছে (কেবলমাত্র যদি তাদের মতবাদ অন্যত্র প্রচার করে থাকেন সেসব ক্ষেত্র বাদে)। গৌতম বুদ্ধ এবং তার সম-সাময়িক বা ঠিক পরবর্তীকালে যারা এই ধর্মের প্রধান আনুসারী ও প্রচারক ছিলেন তাদেরকে পরবর্তী-কালের ভারতীয় বৌদ্ধ ধর্মীয় দার্শনিক, ধর্মগুরু ও অনুসারীদের থেকে ভিন্ন তালিকায় অন্তর্ভুক্ত করা হয়েছে।

### বুদ্ধের অনুগামী এবং প্রাথমিক সময়ের বৌদ্ধ ধর্মীয়গণ
:*আরও দেখুন: [[:বিষয়শ্রেণী:গৌতম বুদ্ধের অনুগামী|গৌতম বুদ্ধের অনুগামীগণ]] এবং [[:বিষয়শ্রেণী:গৌতম বুদ্ধের পরিবার|গৌতম বুদ্ধের পরিবারের সদস্যগণ]]*
* **[[গৌতম বুদ্ধ]], সিদ্ধার্থ গৌতম**
* আম্রপালি
* আনন্দ
* অনাথপিন্ডিকা
* চন্ন

## তথ্যসূত্র

বিষয়শ্রেণী:বৌদ্ধধর্ম
আনন্দ (দ্ব্যর্থতা নিরসন)

**আনন্দ** একটি অনুভূতি যা দ্বারা মনের পরিতোষ, প্রেম, পূর্ণতা, পুলক, উল্লাস, আহ্লাদ ইত্যাদির একক, একাধিক বা সন্মিলিত অবস্থাকে প্রকাশ করা হয়।

**আনন্দ** দ্বারা নির্দেশ করে এমন নিবন্ধগুলো হচ্ছে:
* আনন্দ (হিন্দু দর্শন): হিন্দু ধর্মগ্রন্থ বেদ, উপনিষদ ও ভগবদ্গীতায়, আনন্দ শাশ্বত সুখকে বোঝায়।
* আনন্দ -একটি মানসিক অনুভূতি।
* আনন্দ (বৌদ্ধ ভিক্ষু) - গৌতম বুদ্ধের অনুগামী ও ভৃত্য।
* আনন্দ (চলচ্চিত্র) - অনত্যম সেরা ভারতীয় চলচ্চিত্র।
আনন্দ (১৯৭১-এর চলচ্চিত্র)

**'

***আনন্দ**' (; ; ) ১৯৭১ সালে মুক্তি পাওয়া একটি হিন্দি ভাষার ভারতীয় চলচ্চিত্র। এই চলচ্চিত্রটির কাহিনীকার ও পরিচালক [[হৃষিকেশ মুখার্জী]] এবং এতে [[রাজেশ খান্না]] ও [[অমিতাভ বচ্চন]] অভিনয় করেন, যেখানে রাজেশ খান্না ছিলেন ছবিটির নাম ভূমিকায়। চলচ্চিত্রটি ১৯৭২ সালে [[শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত)|শ্রেষ্ঠ হিন্দি ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার]] ও [[শ্রেষ্ঠ চলচ্চিত্র বিভাগে ফিল্মফেয়ার পুরস্কার]]-সহ একাধিক পুরস্কার অর্জন করে। [[অনুপমা চোপড়া]] তার ২০১৩ সালে প্রকাশিত "ওয়ান হানড্রেড ফিল্মস টু সি বিফোর ইউ ডাই" বইয়ে এই চলচ্চিত্রটি অন্তর্ভুক্ত করেন। চলচ্চিত্রটি বক্স অফিসে সেমি-হিট হয়। কিন্তু মুক্তির পর এটি কাল্ট তকমা লাভ করে এবং অন্যতম সেরা হিন্দি চলচ্চিত্র বলে বিবেচিত হয়। ইন্ডিয়াটাইমস ছবিটিকে "২৫ অবশ্যই দর্শনীয় বলিউড চলচ্চিত্র" তালিকায় অন্তর্ভুক্ত করে।

[[রাজেশ খান্না]] ও [[অমিতাভ বচ্চন]] একত্রে অভিনীত মাত্র দুটি চলচ্চিত্রের মধ্যে এটি একটি, অন্যটি ১৯৭৩ সালের *নমক হারাম'', সেটিও পরিচালনা করেন হৃষিকেশ মুখার্জী।

## চরিত্রসমূহ
* রাজেশ খান্না - আনন্দ সেহগাল/জয়চাঁদ চরিত্রে
* অমিতাভ বচ্চন - ডা: ভাস্কর ব্যানার্জী চরিত্রে
* সুমিত্রা স্যানাল - রাণু চরিত্রে
* রমেশ দেও - ডা: প্রকাশ কুলকার্নি চরিত্রে
* সীমা দেও - সুমন কুলকার্নি চরিত্রে
* ললিতা পবার - ম্যাট্রোন চরিত্রে
* দুর্গা খোটে - রাণুর মা চরিত্রে
* জনি ওয়াকার - ইশা ভাই চরিত্রে
* অসিত সেন - ডা: ভাস্কররে রোগী চরিত্রে
* দারা সিং - পালোয়ান চরিত্রে

## সঙ্গীত

এই চলচ্চিত্রটির সঙ্গীতের দায়িত্বে ছিলেন সলিল চৌধুরী। গানের কথা লিখেছিলেন গুলজার ও যোগেশ। চলচ্চিত্রটিতে অমিতাভ বচ্চন "মওত্ তো এক কবিতা হ্যায়" শিরোনামে একটি কবিতা আবৃত্তি করেন যা লিখেছিলেন গুলজার।

## পুরস্কার ও সম্মননা

## তথ্যসূত্র

## বহিঃসংযোগ

* 
* Screenshots from the film

বিষয়শ্রেণী:হিন্দি ভাষার চলচ্চিত্র
বিষয়শ্রেণী:১৯৭১-এর চলচ্চিত্র
বিষয়শ্রেণী:১৯৭১-এর নাট্য চলচ্চিত্র
বিষয়শ্রেণী:১৯৭১-এর বন্ধুত্বের চলচ্চিত্র
বিষয়শ্রেণী:১৯৭০-এর দশকের হিন্দি ভাষার চলচ্চিত্র
বিষয়শ্রেণী:১৯৭১-এর ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় বন্ধু সম্পর্কিত চলচ্চিত্র
বিষয়শ্রেণী:হৃষিকেশ মুখোপাধ্যায় পরিচালিত চলচ্চিত্র
বিষয়শ্রেণী:ক্যান্সার সম্পর্কে চলচ্চিত্র
বিষয়শ্রেণী:শ্রেষ্ঠ হিন্দি পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
বিষয়শ্রেণী:শ্রেষ্ঠ চলচ্চিত্র বিভাগে ফিল্মফেয়ার পুরস্কার বিজয়ী
বিষয়শ্রেণী:অন্য ভাষায় পুনর্নির্মিত হিন্দি চলচ্চিত্র
বিষয়শ্রেণী:সলিল চৌধুরী সুরারোপিত চলচ্চিত্র
বিষয়শ্রেণী:হিন্দি ভাষার নাট্য চলচ্চিত্র
বিষয়শ্রেণী:ক্যান্সার সম্পর্কে ভারতীয় চলচ্চিত্র
ফ্রানৎস মেরিং

**ফ্রানৎস এর্ডমান মেরিং** () (২৭শে ফেব্রুয়ারি, ১৮৪৬ - ২৮শে জানুয়ারি, ১৯১৯) ছিলেন জার্মান শ্রমিক আন্দোলনের কর্মী, জার্মান সমাজ-গণতন্ত্রী দলের বামপন্থি অংশের অন্যতম নেতৃস্থানীয় ব্যক্তিত্ত্ব, তাত্ত্বিক, প্রচারক, রাজনীতিবিদ ও ঐতিহাসিক।

## জন্ম ও শৈশব
মেরিং ১৮৪৬ সালের ২৭ ফেব্রুয়ারি পোল্যান্ডের পোমেরানিয়া অঞ্চরের স্লানোতে এক বুর্জোয়া পরিবারে জন্মগ্রহণ করেন।

## কর্মজীবন
তিনি কর্মজীবনে নানা দৈনিক ও সাপ্তাহিক পত্রিকায় লেখালেখি করতেন। তিনি সাপ্তাহিক Die Neue Zeit- বা "নবযুগ"-এর অন্যতম সম্পাদক ছিলেন। ১৮৮৪ সালে তিনি বার্লিনের উদার পত্রিকা Volks-Zeitung-এর প্রধান সম্পাদকের দায়িত্ব পান। ১৮৭৮ সালে বিসমার্ক জার্মানিতে সমাজতন্ত্র-বিরোধী জরুরি আইন প্রণয়ন করলে মেরিং তার বিরুদ্ধে মত প্রকাশ করেন।

## মৃত্যু
রোগ ভোগের সময় ১৯১৯ সালের জানুয়ারি মাসে তার দুই সহযোদ্ধা কার্ল লাইবনেখত ও রোসা লুক্সেমবুর্গের হত্যাকাণ্ডের ফলে গভীর আঘাত পাওয়ায় ঠিক দু'সপ্তাহ পরে ২৮ জানুয়ারি বার্লিনে তিনি মৃত্যুবরণ করেন।

মেরিংডাম, মেরিংপ্রাট্জ এবং কামেঞ্জে অবস্থিত এনপিএ-এর বিমান বাহিনীর অফিসার্স একাডেমী তার নামে নামকরণ করা হয়েছে।

## তথ্যসূত্র

## বহিঃসংযোগ
* মার্কসিস্ট আর্কাইভে ''ফ্রানৎস মেরিং'' সম্পর্কিত রচনা।

বিষয়শ্রেণী:১৮৪৬-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:স্লানোর ব্যক্তিত্ব
বিষয়শ্রেণী:প্রুশিয়ান হাউসের সদস্যের প্রতিনিধি
বিষয়শ্রেণী:পোমেরানিয়া প্রদেশের ব্যক্তিত্ব
বিষয়শ্রেণী:জার্মানির সমাজ গণতন্ত্রী পার্টির রাজনীতিবিদ
বিষয়শ্রেণী:জার্মান মতামত সাংবাদিক
বিষয়শ্রেণী:লাইপ্‌ৎসিশ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হামবোল্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জার্মান মার্ক্সবাদী
শেখ সালাহউদ্দিন

**শেখ সালাহউদ্দিন আহমেদ** (১০ ফেব্রুয়ারি, ১৯৬৯ - ২৯ অক্টোবর, ২০১৩) একজন বাংলাদেশী আন্তর্জাতিক ক্রিকেটার।

তিনি রূপসা উপজেলার রাজাপুর গ্রাম, খুলনায় জন্মগ্রহণ করেন। বাংলাদেশের হয়ে খেলেছেন ছয়টি ওডিআই। আন্তর্জাতিক ক্রিকেটে অভিষেক হয়েছিল ১৯৯৭ সালের জুলাইতে শ্রীলঙ্কায় অনুষ্ঠিত এশিয়া কাপে পাকিস্তানের বিপক্ষে ম্যাচে। তিনি ছিলেন বাংলাদেশ ক্রিকেট বোর্ডের (বিসিবি) খুলনা বিভাগীয় কোচ। এছাড়া তিনি বাংলাদেশ ক্রিকেট বোর্ডের (বিসিবি) ডেভেলপমেন্ট কোচ এবং ক্লাসিক ক্রিকেট একাডেমির পরিচালক ছিলেন।

হৃদরোগে আক্রান্ত হয়ে ২৯ অক্টোবর ২০১৩ মঙ্গলবার সকালে খুলনায় মৃত্যুবরণ করেন। একই দিন বাংলাদেশ-নিউজিল্যান্ড প্রথম ওয়ানডে শুরুর আগে তার প্রতি সম্মান জানিয়ে এক মিনিট নীরবতা পালন করা হয়।

## তথ্যসূত্র

## আরও দেখুন
* সাকিব আল হাসান
* আনামুল হক

## বহিঃসংযোগ
* 

বিষয়শ্রেণী:১৯৬৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশী ক্রিকেটার
বিষয়শ্রেণী:খুলনা বিভাগের ক্রিকেটার
বিষয়শ্রেণী:খুলনা থেকে আগত ক্রিকেটার
বিষয়শ্রেণী:রূপসা উপজেলার ব্যক্তি
বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ
মুকেশ (গায়ক)

**মুকেশ চন্দ মাথুর** (; ২২ জুলাই, ১৯২৩ - ২৭ আগস্ট, ১৯৭৬) একজন ভারতীয় হিন্দি চলচ্চিত্রের সঙ্গীত শিল্পী যিনি সংক্ষেপে **মুকেশ** নামে পরিচিত। হিন্দি চলচ্চিত্রে অসাধারণ অবদানের জন্য তিনি মোহাম্মদ রফি, মান্না দে এবং কিশোর কুমারের মতো একই কাতারে গণ্য হন। তিনি পুরুষ কণ্ঠশিল্পীর জাতীয় চলচ্চিত্র পুরস্কার-এ অসংখ্যবার মনোনয়ন পাওয়ার পাশাপাশি ১৯৭৩ সালে মুক্তি পাওয়া রজনীগন্ধা চলচ্চিত্রের "কাই বার যুহি দ্যাখা হ্যায়" গানটিতে কন্ঠ দেয়ার জন্য পুরস্কার লাভ করেন। মুকেশ রাজ কাপুরের কণ্ঠ দেবার জন্যও জনপ্রিয়।

## জনপ্রিয় গান
প্রায় ১ হাজার ২০০ গান গেয়েছেন মুকেশ। তার বাংলা গানও খুব জনপ্রিয়। বাংলা ও হিন্দিতে তার কয়েকটি জনপ্রিয় গান :
* কাভি কাভি মেরে দিল মে খ্যায়াল (১৯৭৬)
* এক প্যায়ার কা নাগমা হ্যায় (১৯৭২)
* মেরা জুতা হ্যায় জাপানি (১৯৫৫)
* সব কুছ শিখা হামনে (১৯৫৮)
* কাহি দূর যাব দিন ঢাল যায়ে (১৯৭১)
* কোই বার (১৯৭২)
* ক্যায়া খুব লাগতি হো (১৯৭৫)
* আওয়ারা হু (১৯৫১)
* ম্যায় পাল দো পালকা শায়ের হু (১৯৭৬)
* ডাম ডাম ডিগা ডিগা (১৯৬০)
* জনপ্রিয় বাংলা গানের তালিকা :-
* সরি মিস্টার সরি (১৯৬২)
* রাধা কুণ্ড শ্যাম কুণ্ড (১৯৬৬)
* ওগো আবার নতুন করে (১৯৬৬)
* দেহেরই পিঞ্জিরায় প্রাণ পাখি (১৯৬৬)
* মনকে কিছু বলো না (১৯৬৭)
* আমার মনের কতো সুখ (১৯৬৭)
* ঝুন ঝুন ময়না (১৯৬৮)
* মন মাতাল সাঝ সকাল (১৯৬৮)
* মন্দ বলে লোকে বলুক না (১৯৭২)
* ও ময়না রে (১৯৭২)

## তথ্যসূত্র

## বহিঃসংযোগ
* গায়কমুকেশ.কম - শিল্পী মুকেশকে উত্সর্গ করা একটি ওয়েব সাইট
* পঙ্কজ দুভেদী - মুকেশ সম্পর্কে
* 
* Legends - মুকেশ
* অন-লাইনে মুকেশ-এর গান

বিষয়শ্রেণী:১৯২৩-এ জন্ম
বিষয়শ্রেণী:১৯৭৬-এ মৃত্যু
বিষয়শ্রেণী:বলিউডের নেপথ্য সঙ্গীতশিল্পী
বিষয়শ্রেণী:ভারতীয় নেপথ্য গায়ক
বিষয়শ্রেণী:পাঞ্জাবি ব্যক্তি
বিষয়শ্রেণী:হিন্দু কলেজ, দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় হিন্দু
বিষয়শ্রেণী:দিল্লির সঙ্গীতশিল্পী
বিষয়শ্রেণী:২০শ শতাব্দীর ভারতীয় গায়ক
বিষয়শ্রেণী:শ্রেষ্ঠ পুরুষ নেপথ্য কণ্ঠশিল্পী বিভাগে জাতীয় চলচ্চিত্র পুরস্কার (ভারত) বিজয়ী
ইউনানি

থাম্ব|বীরবাহুতি (ট্রম্বিডিয়াম রেড ভেলভেট মাইট) ইউনানী ঔষধ হিসাবে ব্যবহৃত হয়
**ইউনানী** এক ধরনের ঐতিহ্যগত চিকিৎসা পদ্ধতি যা দক্ষিণ এশিয়ার ও মধ্য এশিয়ার মুসলিম সম্প্রদায়ের মধ্যে অধিক বিকাশ লাভ করে। এটা পারসিক-আরবি ঔষধ সৃজনপদ্ধতির একটি ঐতিহ্যকে বোঝায়, যা গ্রিক চিকিৎসক হিপোক্রেটিস এবং রোমান চিকিৎসক গ্যালেন এর শিক্ষার উপর ভিত্তি করে সৃষ্ট এবং আরব এবং পারসিক চিকিৎসক যেমন, আল রাযী, ইবনে সিনা, আল জাহরাবী, এবং ইবনে আন নাফীস দ্বারা সম্প্রসারিত এবং বিকশিত এক চিকিৎসা ব্যবস্থা ।

ইউনানী ঔষধ চারটি মানসিক অবস্থার(Mi'zaj) ধারণার উপর ভিত্তি করে গড়ে উঠেছে: শ্লেষা ( বলগম), রক্ত (দাম), হলুদ পিত্ত (সাফ্রা) এবং কালো পিত্ত (সাউদা)। এ চিকিৎসা পদ্ধতির উপর ভারতীয় ও চৈনিক প্রাচীন ঐতিহ্যগত চিকিৎসার প্রভাবও বিদ্যমান।

নাবয্(পালস্ রেট), বওল(মূত্র), বারায(মল) ছাড়াও আরও কয়েকটি নিদর্শনের উপর নির্ভর করা হয় রোগ নির্ণয়ের জন্য।
ইউনানী পদ্ধতির চিকিৎসকদের নিজস্ব পরিভাষায় "হাকীম" (Hakeem/Hakim) পদবী নামের পূর্বে ব্যবহার করা হয়। যেমন হাকীম আজমল খান,হাকীম হাবিবুর রহমান,হাকীম অপূর্ব আকবর। যার অর্থ সূক্ষ্ম জ্ঞানের অধিকারী, রোগ নির্ণয় করে ইউনানী পদ্ধতির ঔষধ প্রস্তুত করে আরোগ্য লাভে দায়িত্ব পালন করেন।

এ ব্যবস্থায় রোগ প্রতিরোধে ছয়টি পূর্বশর্তের (আসবাব-ই-সিত্তা যারুরীয়্যাহ্) উপর নির্ভর করা হয়:

১- বায়ু;

২- খাদ্য এবং পানি;

৩- দৈহিক সঞ্চালন ও স্থিতি ;

৪- মানসিক সক্রিয়তা ও বিশ্রাম;

৫- নিদ্রা ও জাগরণ এবং

৬- নিঃসরণ ও অবরোধ ।

## নামকরণ

ইউনানী শব্দটি এসেছে গ্রিক শব্দ Ἰωνία (Iōnía) অথবা Ἰωνίη (Iōníe) থেকে, যা গ্রিসের অপর নাম।

## তথ্যসূত্র

## বহিঃসংযোগ
* History of Medicine and Sciences,
* American Institute of Unani Medicine
* Directory of History of Medicine Collection 
* Healing - Unveiling Unani
* German Institute of Unani Medicine

বিষয়শ্রেণী:ঔষধ প্রস্তুতি ও ব্যবহার বিজ্ঞান
বিষয়শ্রেণী:ঔষধ
বিষয়শ্রেণী:ভারতে ইসলাম
বিষয়শ্রেণী:বিকল্প চিকিৎসা ব্যবস্থা
বিষয়শ্রেণী:ভারতে স্বাস্থ্য
বিষয়শ্রেণী:পাকিস্তানে স্বাস্থ্য
বিষয়শ্রেণী:মধ্যযুগীয় ঔষধের ইতিহাস
বিষয়শ্রেণী:ইউনানি ওষুধ
বিষয়শ্রেণী:ঐতিহ্যগত ঔষধ
বিষয়শ্রেণী:অপবিজ্ঞান
শিয়েন শিং হাই

**শিয়েন শিং হাই** () (চীনা: 冼星海; ফিনিন: Xiǎn Xīnghăi) (১৩ জুন, ১৯০৫ - ৩০ অক্টোবর, ১৯৪৫) ছিলেন পাশ্চাত্য ধ্রুপদী সংগীত দ্বারা প্রভাবিত প্রথম প্রজন্মের চীনা সংগীত রচয়িতা ও সঙ্গীতশিল্পী। যদিও তিনি সংগীতের সব রূপেই গান লিখেছিলেন, তিনি প্রধানত বিখ্যাত ছিলেন Yellow River Cantataর জন্য যেটি পিয়ানো ও অর্কেস্ট্রার ওপর ভিত্তি করে রচনা করেছিলেন। তিনি কুয়াংতুং প্রদেশের পানইউ অঞ্চলে জন্মগ্রহণ করেন। তিনি ফ্রান্সের প্যারিস সংগীত ইনস্টিটিউটে লেখাপড়া করেন । স্বদেশে ফিরে আসার পর জাপানী আগ্রাসন প্রতিরোধ সংক্রান্ত সংগীত অভিযানে অংশ নেন এবং বহু শ্রেষ্ঠ রচনা করেন। তিনি ইয়েন আন রুশুন শিল্প একাডেমির সংগীত বিভাগের পরিচালক ছিলেন।

১৯৪৫ সালে তিনি মস্কো শহরে মৃত্যুবরণ করেন।

## গানের জীবন

শিয়েন দেশের উত্তরপূর্ব অংশে জাপানি দখলদারিত্বের সময় (তখন মাঞ্চুরিয়া হিসেবে পরিচিত) ১৯৩৫ সালে চীন ফিরে আসেন। তার সংগীতকে প্রতিবাদের অস্ত্র হিসেবে কাজে লাগিয়ে তিনি বিভিন্ন দেশপ্রেমমূলক কর্মকাণ্ডে অংশ নেন।

## তথ্যসূত্র

## বহিঃসংযোগ
* 
* Amazon.com - Riccardo Caramella performs the *Yellow River Concerto* and other works.
*   at www.russiandvd.com - Riccardo Caramella performs the *Yellow River Piano Concerto*

বিষয়শ্রেণী:১৯০৫-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:চীনা রচয়িতা
বিষয়শ্রেণী:২০তম শতাব্দীর ক্লাসিক্যাল রচয়িতা
বিষয়শ্রেণী:ক্যান্টনীয় ব্যক্তি
বিষয়শ্রেণী:মাকাও মানুষ
বিষয়শ্রেণী:যক্ষ্মায় মৃত্যু
বিষয়শ্রেণী:প্রজাতন্ত্রী চীনের সুরকার
বিষয়শ্রেণী:প্রজাতন্ত্রী চীনের প্রাবন্ধিক
বিষয়শ্রেণী:২০শ শতাব্দীর প্রাবন্ধিক
বিষয়শ্রেণী:২০শ শতাব্দীর পুরুষ সঙ্গীতজ্ঞ
বিষয়শ্রেণী:২০শ শতাব্দীর ধ্রুপদী সুরকার
মেলানি থর্নটন

**মেলানি থর্নটন** () একজন মার্কিন পপ গায়িকা যিনি জার্মানিতে খ্যাতি অর্জন করেন এবং ইউরো ড্যান্স গ্রুপ লা বাউচির একজন সদস্য। ১৯৯০ এর দশকের মাঝামাঝিতে তিনি তার "বি মাই লাভার" এবং "সুইট ড্রিমস" গানের মাধ্যমে সফলতা অর্জন করেন। তার আরও কয়েকটি হিট গান হলো "লাভ হাউ ইউ লাভ মি", "ওয়ান্ডারফুল ড্রিমস", "মেমোরিজ", "হার্টবিট" ইত্যাদি।

## মৃত্যু
২০০১ সালের ২৪শে নভেম্বর রাতে সুইজারল্যান্ডের রাজধানী জুরিখ এর কাছে এক বিমান দূর্ঘটনায় প্রাণ হারান। থর্নটন কে সাউথ ক্যালিফোর্নিয়ার মাউন্ট প্লিজ্যান্ট মেমোরিয়াল গার্ডেনসে সমাহিত করা হয়।

## তথ্যসূত্র

## বহিঃসংযোগ

### ইংরেজি ভাষা
* 
* Melanie Thornton Youth Arts Foundation teaching children creative arts
* Dance artist info page on the singer 
* English / German Melanie Thornton- & La Bouche-Website 
* 

### জার্মান ভাষা
* German site dedicated to the singer's memory
* La Bouche´s Official Fansite dedicated to the singer's memory 
* Text and audio of one of her final interviews, given on September 6, 2001
* Image page featuring stills from her final concerts

বিষয়শ্রেণী:১৯৬৭-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:আফ্রিকান-আমেরিকান সুরকার
বিষয়শ্রেণী:আফ্রিকান-আমেরিকান কন্ঠশিল্পী
বিষয়শ্রেণী:জার্মানিতে মার্কিন প্রবাসী
বিষয়শ্রেণী:আমেরিকান হাউস সুরকার
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:ইউরোড্যান্স সুরকার
বিষয়শ্রেণী:সুইজারল্যান্ডে বিমান দুর্ঘটনায় শিকার
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:সুইজারল্যান্ডে মার্কিন প্রবাসী
বিষয়শ্রেণী:মার্কিন পপ গায়িকা
বটুকেশ্বর দত্ত

**বটুকেশ্বর দত্ত**  (১৮ নভেম্বর ১৯১০ - ২০ জুলাই ১৯৬৫) ছিলেন উনিশ শতকের শূন্য দশকের একজন বাঙালি ব্রিটিশবিরোধী বিপ্লবী এবং ভারতীয় মুক্তিযোদ্ধা। ১৯২৯ সালের ৮ এপ্রিল ভগৎ সিংয়ের সাথে নয়া দিল্লীর কেন্দ্রীয় সংসদ ভবনে  বোমা ফাটানোর জন্য তিনি বিখ্যাত ছিলেন। তারা পরিকল্পনা মোতাবেক দুটি বোমা ফেলেন, যাতে কারো কোনো ক্ষতি না হয়। ফরাসী নৈরাজ্যবাদী বিপ্লবী বৈলেয়ন্টের মতোই ভগৎ সিংহের বক্তব্য ছিল 'বধিরকে শোনাতে উচ্চকণ্ঠ প্রয়োজন'। বটুকেশ্বর দত্ত ও তিনি ইস্তাহার ছড়িয়ে দেন নিজেদের বক্তব্যের সমর্থনে, স্লোগান দেন এবং শান্তভাবে গ্রেপ্তারবরণ করেন।

## জন্ম ও প্রারম্ভিক জীবন

বটুকেশ্বর দত্তের জন্ম ব্রিটিশ ভারতের অধুনা পশ্চিমবঙ্গের বর্তমানে পূর্ব বর্ধমান জেলার খণ্ডঘোষ থানার ওঁয়াড়ি গ্রামে। পিতা গোষ্টবিহারী দত্ত।  ছোটবেলায় গ্রামে তিনি 'মোহন' নামে পরিচিত ছিলেন। জন্মের পর কিছুদিন ওঁয়াড়ি গ্রামে থাকার পর  পিতা কর্মসূত্রে উত্তরপ্রদেশের কানপুরে গেলে বটুকেশ্বর তার সঙ্গে যান। ১৯২৫ খ্রিস্টাব্দে সেখানে থেকেই ম্যাট্রিক পাশ করেন। সেখানেই তিনি বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং  ভারতের স্বাধীনতা আন্দোলনে যুক্ত হন। বিপ্লবী দলে যোগ দিয়ে দল সংগঠনে প্রথমে আগ্রায়, পাঞ্জাব ও অন্যান্য স্থানে যান। তাদের সংগঠনের নাম ছিল হিন্দুস্তান সোশ্যালিস্ট রিপাবলিকান অ্যাসোসিয়েশন। কানপুরে কলেজে পড়ার সময় বিপ্লবী চন্দ্রশেখর আজাদ ও ভগৎ সিং এর সংস্পর্শে আসেন এবং বিপ্লবী রাজনীতিতে যোগ দেন। বিপ্লবী সদস্যদের নিকট বি.কে নামে পরিচিত ছিলেন বটুকেশ্বর দত্ত।

## জেল জীবন
গ্রেপ্তারের পর বিস্ফোরক আইন ভঙ্গ ও হত্যা প্রচেষ্টার দায়ে তাদের বিরুদ্ধে মামলার প্রহসন করে ব্রিটিশ সরকার। জেলে তিনি এবং ভগৎ সিং ভারতীয় রাজনৈতিক জেলবন্দিদের সাথে নোংরা আচরণের বিরুদ্ধে ও রাজবন্দীর অধিকারের দাবীতে এক ঐতিহাসিক অনশনের উদ্যোগ  শুরু করেন এবং তাদের জন্য কিছু অধিকার আদায়ে সক্ষম হন। এই অনশনে শহীদ হন বিপ্লবী যতীন দাস। ১৯৩৮ খ্রিষ্টাব্দে বটুকেশ্বর মুক্তি পেলেও বাংলায়, পাঞ্জাবে এবং উত্তরপ্রদেশে তাঁর প্রবেশ নিষিদ্ধ হয়। ১৯৪২ সালে আবার গ্রেপ্তার করে তাকে অন্তরীন রাখা হয় ৩ বছর। তিনি হিন্দুস্তান সমাজপ্রজাতান্ত্রিক সংস্থার একজন সদস্য ছিলেন।

## মৃত্যু
এই সর্বস্বত্যাগী বিপ্লবীর শেষ জীবন বেদনাদায়ক ও মর্মান্তিক। টিবি রোগাক্রান্ত হওয়ায় জেল থেকে মুক্তি পেলেও স্বাধীন ভারতে তার মূল্যায়ন হয়নি, দারিদ্রের সাথে লড়াই করে জীবন কেটেছে। স্বাধীনতার পর বিবাহ করে বিহারের পাটনায় বসবাস করতেন। সরকারি সাহায্য বা সম্মান বিশেষ কিছু পাননি। জীবিকা নির্বাহের তাগিদে পরিবহণ ব্যবসা করতেন। ২০ জুলাই ১৯৬৫ দিল্লীর একটি হাসপাতালে প্রায় লোকচক্ষুর অন্তরালে তার মৃত্যু হয়।

## তথ্যসূত্র

বিষয়শ্রেণী:১৯১০-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:বর্ধমান জেলার ব্যক্তি
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:পূর্ব বর্ধমান জেলার ব্যক্তি
বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি
ত্রিবিষ

**ত্রিবিষ** বা **অকুশল মূল** বলতে অবিদ্যা বা মোহ, রাগ এবং দ্বেষ এই তিন প্রকার ক্লেশকে বোঝানো হয়। ত্রিবিষ বৌদ্ধধর্মে দুঃখ সমুদয় বা দুঃখের কারণ রূপে পরিগণিত হয়।

ভবচক্রে মোহকে শুকররূপে, রাগকে পাখিরূপে এবং দ্বেষকে সাপরূপে কল্পনা করা হয়।

## বর্ণনা

বৌদ্ধ দর্শনে অবিদ্যা বা মোহ, রাগ এবং দ্বেষ নামক তিনটি বিষ মানুষকে সংসারে আবদ্ধ রাখে। ভবচক্র অনুসারে এই ত্রিবিষ কর্মের সৃষ্টি করে। এই ত্রিবিষের মধ্যে অবিদ্যা বা মোহ হল প্রধান বিষ যা থেকে রাগ এবং দ্বেষের জন্ম হয়। এই ত্রিবিষ অপর ক্লেশের কারণ হিসেবে উল্লিখিত হয়।

## থেরবাদ ও মহাযানে ত্রিবিষ

মহাযান বৌদ্ধ ধর্মে এই তিনটি ক্লেশকে একত্রে ত্রিবিষ এবং থেরবাদ বৌদ্ধ ধর্মে একে অকুশল মূল বলে উল্লেখ করা হয়েছে। মহাযান বৌদ্ধ ধর্মে অবিদ্যার একটি প্রকারভেদ হিসেবে মোহকে উল্লেখ করা হয়েছে। থেরবাদ বৌদ্ধ ধর্মে মোহ এবং অবিদ্যা সমার্থক শব্দ কিন্তু মোহ চৈতসিকের সঙ্গে সম্পর্কিত যেখানে অবিদ্যা নিদানের সঙ্গে সম্পর্কিত।

## পাদটীকা

## তথ্যসূত্র

## উৎস

* Dalai Lama (1992). *The Meaning of Life*, translated and edited by Jeffrey Hopkins, Boston: Wisdom.
* Dzongsar Khyentse (2004). *Gentle Voice* #22, September 2004 Issue.
* Epstein, Mark (2004). *Thoughts Without A Thinker: Psychotherapy from a Buddhist Perspective*. Basic Books. Kindle Edition. 
* Geshe Sonam Rinchen (2006). *How Karma Works: The Twelve Links of Dependent Arising*, Snow Lion
* Goleman, Daniel (2003). *Destructive Emotions: A Scientific Dialogue with the Dalai Lama*. Random House.
* Keown, Damien (2004). *A Dictionary of Buddhism*. Oxford University Press.
* Khenchen Konchog Gyaltshen (2010). *A Complete Guide to the Buddhist Path*. Snow Lion.
* Lamotte, Étienne (translator). *The Treatise on the Great Virtue of Wisdom of Nagarjuna*. Gampo Abbey.
* 
* 
* Leifer, Ron (1997). *The Happiness Project*. Snow Lion.
* Nyanatiloka (1980), *Manual of Buddhist Terms and Doctrines*, Buddhist Publication Society, http://www.palikanon.com/english/wtb/dic_idx.html
* Padmakara Translation Group (translator) (1998). *The Words of My Perfect Teacher, by Patrul Rinpoche*. Altamira.
* Rangjung Yeshe Wiki - Dharma Dictionary. http://rywiki.tsadra.org/index.php/dug_gsum
* Ringu Tulku (2005). *Daring Steps Toward Fearlessness: The Three Vehicles of Tibetan Buddhism*, Snow Lion.
* Tenzin Wangyal Rinpoche (2011). *Awakening the Sacred Body: Tibetan Yogas of Breath and Movement*. Hay House.
* Trungram Gyaltrul Rinpoche Sherpa (2004). *Gampopa, the Monk and the Yogi : His Life and Teachings*. Harvard University.
* Yongey Mingyur Rinpoche (2008). *The Joy of Living*. Paperback. Three Rivers Press.

## বহিঃসংযোগ
* Transforming the three poisons 
* Three poisons on Ranjung Yeshe wiki

বিষয়শ্রেণী:বৌদ্ধ দর্শন
বিষয়শ্রেণী:বৌদ্ধধর্মে ক্ষতিকর চৈতসিক